יחסי אירלנד–פולין

יחסי אירלנד–פולין הם היחסים הדיפלומטיים בין אירלנד לפולין. באירלנד מתגוררת קהילה פולנית המונה כ-150,000 איש. השפה הפולנית היא השפה הזרה המדוברת ביותר באירלנד. שתי המדינות חברות במועצת אירופה, באיחוד האירופי וב-OECD. אחד המגעים הראשונים הידועים בין אירלנד לפולין התרחש בסוף המאה ה-17, כאשר האירי ברנרד קונור מונה לרופא בחצר יאן סובייסקי, מלך פולין. בשנת 1694 כתב קונור ספר שכותרתו היסטוריה של פולין בשפה האנגלית. בשנת 1922 קיבלה אירלנד את עצמאותה מבריטניה. פולין הייתה בין המדינות הראשונות שכוננו יחסים דיפלומטיים עם המדינה האירית העצמאית, ושלחה קונסול כללי בשנת 1929. היחסים הדיפלומטיים הרשמיים בין אירלנד לפולין כוננו בשנת 1976. במהלך המלחמה הקרה היחסים בין שתי המדינות היו מוגבלים. אירלנד תמכה בתנועת הסולידריות הפולנית. בשנת 1981 שלחה האגודה הפולנית האירית 20 מיכלים של תרופות, אבקת חלב, מזון לתינוקות ובגדים לפולין, בשווי של יותר מ-250,000 ליש"ט. לאחר נפילת הקומוניזם בפולין התחזקו היחסים בין שתי המדינות. בשנת 1990 אירלנד פתחה את שגרירותה בוורשה ובשנת 1991 פתחה פולין את שגרירותה בדבלין. בשנת 1997 הגיע נשיא פולין אלכסנדר קוושנייבסקי לביקור רשמי באירלנד. בשנת 2003 ביקרה נשיאת אירלנד מארי מקאליס בפולין. בשנת 2004 הצטרפה פולין לאיחוד האירופי ואירלנד פתחה מיד את גבולותיה ואת שוק העבודה שלה לעובדים פולנים. אף שאירלנד אינה חברה בנאט"ו, הכוחות האירים לחמו לצד הכוחות הפולניים במלחמת אפגניסטן ובמשימות שמירת שלום בקוסובו ועם EUFOR (צ'אד). ביקורים רמי דרג מאירלנד בפולין הנשיאה מארי מקאליס (2003) הטישך ברטי אהרן (2005, 2008) הנשיא מייקל היגינס (2012) הטישך אנדה קני (2017) ביקורים רמי דרג מפולין באירלנד הנשיא אלכסנדר קוושנייבסקי (1997) הנשיא לך קצ'ינסקי (2007) לאורך השנים שתי המדינות חתמו על כמה הסכמים דו-צדדיים כגון הסכם לפיתוח שיתוף פעולה כלכלי, תעשייתי, מדעי וטכנולוגי (1977); הסכם למניעת מיסוי כפול ומניעת התחמקות פיסקלית ביחס למס על הכנסה (1995) ואמנת הצטרפות (2003). קיימות טיסות ישירות בין אירלנד לפולין עם ריינאייר. ישנן מעל 60 טיסות בשבוע בין שתי המדינות. בשנת 2018 הסתכם המסחר בין אירלנד לפולין ב-2.7 מיליארד דולר. הייצוא האירי לפולין כולל: אוכל מוכן, מוצרי חלב, בקר ומשקאות (בעיקר אלכוהול כגון ויסקי אירי). הייצוא הפולני לאירלנד כולל: בירה של דגנים, בשר עופות ובקר, עוגות, מוצרי בשר, פרוות, מחשבים, רהיטים, טנדרים, מיצים, מוצרי חלב, קונדיטוריה וכלי זכוכית. ליותר מחמישים חברות איריות יש מפעלים או מתקני פיתוח בפולין בתחומים כמו ICT, הדפסה ואריזות, בנייה ושירותי לקוחות. פולין היא שוק הייצוא ה-12 בגודלו באירלנד. אירלנד מחזיקה בפולין שגרירות בוורשה. פולין מחזיקה באירלנד שגרירות בדבלין. שגרירות אירלנד בוורשה שגרירות פולין בדבלין מדיה וקבצים בנושא יחסי אירלנד–פולין בוויקישיתוף Ireland-Poland Relations Address by the President at the State Dinner in Honor of H.E. President Kwasniewski Irish Solidarity with Poland The Embassy of Ireland's History Political cooperation Remarks by the President of Ireland, Mary McAleese, at the Reception for the Irish Community Here to stay? Ireland's migrants prove accession proof Taoiseach meets Polish Prime Minister Tusk Taoiseach Enda Kenny visits Poland President Higgins flies budget airline Ryanair to the Euros as trouble erupts in Poznan The President of Poland came to Ireland Bilateral relations OEC: Poland Taoiseach highlights importance of Irish innovation during official visit to Poland Bord Bia's new Warsaw office gateway to 11 Central European Markets Trade between Poland and Ireland Embassy of Ireland in Warsaw Embassy of Poland in Dublin